דליה אביאל

דליה אביאל בצעירותה
דליה אביאל (18 בדצמבר 1929 – 1 במאי 2023) הייתה סופרת, מורה ומחנכת ישראלית.

== ביוגרפיה ==
דליה נולדה בירושלים בשנת 1929, לבוסתנאי אבולעפיה וצפורה אבולעפיה לבית ריגלר (דור רביעי למשפחת הרב שמואל יצחק שור). את לימודיה החלה בתל אביב, בבית הספר "תל נורדאו". בשל מעבר המשפחה ממקום למקום, עקב עבודת אביה, המשיכה את לימודיה במספר בתי ספר ברחבי ישראל. את לימודיה התיכונים סיימה בגימנסיה "אוהל-שם" ברמת-גן. באותה כיתה למד גם צבי אביאל, ושם ניצתה האהבה ביניהם. עם סיום לימודיהם פרצה מלחמת העצמאות והם התגייסו לצה"ל. דליה שירתה במפקדת חיל האוויר. משהסתיימה המלחמה הם נישאו. היא למדה הוראה ועברה לבית הספר החקלאי בנהלל שם לימדה והדריכה קבוצות נוער שעלו ממרוקו. בהמשך עבדה בבית הספר "רמז" בנהריה וליוותה, כמחנכת במשך שבע שנים, מחזור שלם. בתל אביב לימדה שתים עשרה שנים בבית הספר "הכרמל", לימים "גבריאלי", ולאחר מכן לקחה חלק כמורה בפרויקט המחוננים, שהחל את צעדיו הראשונים, בבית הספר היסודי "גרץ" ותרמה לביסוסו. משנשלחה יחד עם בעלה צבי על ידי הסוכנות היהודית כשליחה ללימה בירת פרו, ייסדה בבית הספר היהודי "ליאון פינלו" מכינה פדגוגית לתלמידות י"א, שעלו ארצה בתום לימודיהן.

== פועלה הספרותי ==
עם פרישתה, החלה דליה לתעד את קורות משפחתה, משפחת אבולעפיה, בספרה "יחפים על חולות הזהב", שיצא לאור בשנת 2006 בהוצאת "קווים".

כשנה לאחר פטירתו של צבי בעלה, פרסמה דליה אנתולוגיה של שיריו תחת הכותרת [http://www.gvanim-books.com/שערי-אהבה-1.html "שערי אהבה"] (הוצאת גוונים, 2014). ספר זה כולל שבעה שערים – ששת הראשונים הם ספרי שירה שפורסמו בחייו, והשער השביעי כולל 150 שירים שטרם ראו אור. הספר יצא גם במהדורה דיגיטלית בשנת 2016 (EPublish).

ב-2016 יצא לאור ספרה של דליה "ידעתי שאמצא אותך" (הוצאת סטימצקי), המתאר את השנתיים הראשונות של ההיכרות בינה לבין צבי, ומשובץ בחלקים מחליפת המכתבים בין השניים. סיפור האהבה הרומנטי שוזר פיסות אירועים ותהליכים רבי עוצמה משלבי התהוותה של מדינת ישראל, תוך מפגש אינטימי עם המרקמים התרבותיים והחברתיים של אותם ימים.

ב-2018 יצא לאור ספרה השני (תחת קרדיט משותף עם צבי), "נפלאו ממני" (הוצאת סטימצקי). כמו בספרה הקודם "ידעתי שאמצא אותך", מעלה דליה ב"נפלאו ממני" אירועים, מפגשים וחוויות מחייה עם צבי, ומשולבים בו שירים שצבי כתב וסיפורים שסיפר בתוכניות "ציפורי לילה" בגלי צה"ל.

== קישורים חיצוניים ==
כתבה על דליה אביאל בעיתון ידיעות רמת גן, 18 בנובמבר 2016
* הספר [https://simania.co.il/bookdetails.php?item_id=988703 "נפלאו ממני"] - דליה וצבי אביאל, באתר סימניה
* הספר [https://simania.co.il/bookdetails.php?item_id=983011 "ידעתי שאמצא אותך"] - דליה אביאל באתר סימניה
* הספר [https://simania.co.il/bookdetails.php?item_id=544880 "יחפים על חולות הזהב"] - באתר סימניה
* קישור לספר האלקטרוני [http://www.dmag.co.il/pub/daab/yechefim/index.html "יחפים על חולות הזהב"]
* [https://youtu.be/g61qHF0gHRk ריאיון עם דליה אביאל] באתר יוטיוב - שצולם עבור הטלוויזיה הקהילתית רמת-גן 2017
* 
* 
* [https://www.youtube.com/channel/UCfzyebtZ_NV4pO5gOtvMpsQ/featured ערוץ היוטיוב] לזכרו של צבי אביאל, ובו הקלטות סיפורים שסיפר בתוכניות רדיו בגלי צה"ל ומספר [https://www.youtube.com/playlist?list=PLltTPo9OYl1_2ycKPjmLrkSO5PeCJNDXk ראיונות טלוויזיוניים] עם דליה וצבי
* [http://www.israelalbum.org.il/יישובים/תל-אביב-יפו/דליה%20לבית%20אבולעפיה%20וצבי%20אביאל אלבום היסטורי], באתר "ישראל נגלית לעין"
* [http://www.gvanim-books.com/שערי-אהבה-1.html "שערי אהבה"] - אנתולוגיית שירי צבי אביאל בעריכת דליה אביאל - הוצאת גוונים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות בית הספר אהל שם
קטגוריה:בוגרי בית הספר אהל שם
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:נשים הקבורות בבית הקברות ירקון
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2023
קטגוריה:ישראלים שנפטרו ב-2023